b"\n_START_ARTICLE_\nCarl Hermann Conrad Burmeister\n_START_SECTION_\nActivitats i reconeixements\n_START_PARAGRAPH_\nBurmeister fou molt apreciat i considerat a l'ambient cient\xc3\xadfic i pol\xc3\xadtic de l'\xc3\xa8poca: Pere II del Brasil el nomen\xc3\xa0 Dignatari de l'Orde de la Rosa, mentre que Guillem\xc2\xa0I d'Alemanya li confer\xc3\xad la Creu de 3a classe de l'Orde de la Corona de Pr\xc3\xbassia._NEWLINE_Burmeister tamb\xc3\xa9 fou membre honor\xc3\xadfic de vuit institucions cient\xc3\xadfiques i corresponent d'unes altres 18; m\xc3\xa9s de cinquanta esp\xc3\xa8cies animals i vegetals foren batejades amb el seu nom._NEWLINE_Entre els seus diversos estudis, es poden recordar l'entomologia (el seu primer camp de recerca: la seva tesi fou en aquesta disciplina), l'ornitologia, l'herpetologia, la geologia, la bot\xc3\xa0nica, la paleontologia (sobretot per l'organitzaci\xc3\xb3 dels trilobits), la geografia i la meteorologia."